கேள்வி: நடேசன் பூங்கா - சிறப்பு குறித்து விரிவாக சொல்லுங்கள்.
பதில்: சென்னை மாநகராட்சியால் பராமரிக்கப்படும் ஒரே பூங்கா நடேசன் பூங்காவாகும். குழந்தைகளுக்கு பயிற்சி அளிக்க தனி தென்னிசு விளையாட்டரங்கம் இங்கு உள்ளது. ஒரு தாவர இனப்பெருக்க மையமும், குழந்தைகளுக்கான விளையாட்டு பகுதியும் இங்கு உள்ளன. உள்ளூர்வாசிகள் காலை நடைப்பயிற்சி செய்வதற்கு இப்பூங்கா ஒரு பிரபலமான இடமாகும். குரோட்டன் செடிகள், ஒப்பனை கொடி வகைகள், காகிதப்பூ, மயில் கொன்றை, வேம்பு, செம்மயிற்கொன்றை, கொன்றை, மகோகனி எனப்படும் சீமை நுக்கு, அரச மரம், பனைக்குடும்பம் போன்ற தாவர வகைகள் இங்குள்ளன. அகன்ற, நீண்ட, துய்மையான நடைபாதைகள், யோகா, தியானம், உடற்பயிற்சி செய்வதற்கு ஏற்ற இயற்கை சூழலுடன் கூடிய அமைதியான இடம் ஆகியவை நடேசன் பூங்காவின் சிறப்பம்சங்களாகும்.